1. ΠΡΟΕΔΡΙΚΟΝ ΔΙΑΤΑΓΜΑ της 17/28 Μαρτ. 1933 (ΦΕΚ Α΄ 80) Περί κανονισμού απονομής του κατά το άρθρ. 71 του Νόμ. 5343 «περί Οργανισμού Παν/μίου Αθηνών κλπ. βοηθήματος». Έχοντες υπ’ όψει το άρθρ. 71 του Νόμ. 5343 περί οργανισμού του Πανεπιστημίου Αθηνών ως και το άρθρ. 5 του Νόμ. 5583 «περί τροποποιήσεως του Νόμ. 5343 «περί οργανισμού του Πανεπιστημίου Αθηνών» προτάσει του επί της Παιδείας και των Θρησκευμάτων Υπουργού, στηριζομένη εις ομοίαν της Συγκλήτου του Πανεπιστημίου Αθηνών ως και την υπ’ αριθ. 129/1933 γνώμην του Συμβουλίου της Επικρατείας διατάσσομεν τάδε. Άρθρ.1.-Οι κατά την παρ. 3 του άρθρ. 71 του Νόμ. 5343 «περί οργανισμού του Πανεπιστημίου Αθηνών» δικαιούμενοι εις βοήθημα υποβάλλουσιν εις τον Πρόεδρον του Οικ. Συμβουλίου του Πανεπιστημίου Αθηνών αίτησιν μετ’ αντιγράφου κεκυρωμένου α)της αποφάσεως του Ελεγκτικού Συνεδρίου περί κανονισμού της συντάξεως, β)του διπλώματος της απονομής της συντάξεως και γ)πιστοποιητικόν της Πρυτανείας περί των εν τω Πανεπιστημίω ετών υπηρεσίας ως καθηγητού και του κατά το έτος της αποχωρήσεως μισθού ον ελάμβανον εκ του Ταμείου του Πανεπιστημίου. Ο Πρόεδρος του Οικ. Συμβουλίου λαβών την αίτησιν ορίζει εισηγητήν όστις ελέγχει ταύτην και τα εν αυτή δικαιολογητικά, μεριμνά περί της συμπληρώσεως των τυχόν ελλειπόντων και μετ’ επεξεργασίαν εισάγει ταύτην εις την πρώτην από της παρελεύσεως μηνός από της υποβολής εις το Οικ. Συμβούλιον συνεδρίαν, όπερ αποφαίνεται κατ’ απόλυτον πλειοψηφίαν του συνόλου των μελών του, εν ισοψηφία νικώσης της ψήφου του προέδρου. Το κατά τα ανωτέρω βοήθημα αποτελείται εκ τόσων πεντηκοστών όσα τα έτη της εν τω Πανεπιστημίω υπηρεσίας του δικαιουμένου, υπό την προϋπόθεσιν ότι το βοήθημα τούτο δεν θα υπερβαίνη τον τελευταίον μισθόν του. Άρθρ.2.-Η περί κανονισμού του βοηθήματος απόφασις του Οικον. Συμβουλίου επιδίδεται δια κλητήρος του Πανεπιστημίου, συντάσσοντος αποδεικτικόν επιδόσεως, επιμελεία του Γεν. Γραμματέως εντός τριών ημερών από της απαγγελίας εις τον ενδιαφερόμενον συνταξιούχον, κοινοποιείται δε εις τε το Λογιστήριον και το Ταμείον του Πανεπιστημίου καταχωριζομένη εν τω υπό του Λογιστηρίου τηρουμένω μητρώω των συνταξιούχων καθηγητών. Άρθρ.3.-Οι κατά την παρ. 5 του άρθρ. 71 του Νόμ. 5343 ως συνεπληρώθη δια του άρθρ. 5 του Νόμ. 5583 δικαιούμενοι εις βοήθημα καθηγηταί υποβάλουσιν αντίγραφον του διπλώματος της συντάξεώς των μετά πιστοποιητικού της Πρυτανείας περί των ετών υπηρεσίας ως καθηγητών εν τω Πανεπιστημίω και του μισθού ον θα ελάμβανον εάν διετέλουν εν τη υπηρεσία κατά την ισχύν του Νόμ. 5583. Άρθρ.4.-Η χήρα του αποβιώσαντος συνταξιούχου και τα λοιπά κατά την κειμένην νομοθεσίαν περί απονομής συντάξεως ένεκα πολιτικής υπηρεσίας δικαιούμενα εις βοηθήματα πρόσωπα υποβάλλουσι, πλην της αποφάσεως περί κανονισμού της συντάξεως και του μετά τον θάνατον του συνταξιούχου εκδοθέντος διπλώματος, και πιστοποιητικόν αρμοδίως εκδεδομένον και εμφαίνον ότι από του θανάτου του συνταξιούχου μέχρι της υποβολής της αιτήσεως προς απονομήν του βοηθήματος ουδεμία επήλθε μεταβολή εκ των εχουσών ως επακολούθημα την απώλειαν του δικαιώματος της συντάξεως ή την μείωσιν αυτού. Άρθρ.5.-Προκειμένης ενηλικιώσεως, αποκαταστάσεως, ή θανάτου τέκνων ή αδελφών δευτέρου γάμου χήρας ή εκπτώσεως αυτής από της επιτροπείας των τέκνων του αποθανόντος συνταξιούχου, οφείλει πας δικαιούχος βοηθήματος ή  ο  νομίμως   εκπροσωπών   αυτόν   να  δη-λώση αμελλητί εις το Πανεπιστήμιον το γεγονός προσάγων και επίσημον τούτου βεβαίωσιν. Σελ. 175 Διδακτικό Προσωπικό 31.Β.β.1